text: Lær um tíð og støddir við gronutu mariuhønuni
text: #000000
text: Amerikanski rithøvundurin og myndprýðarin Eric Carle (1929) gjørdist heimskendur fyri smábarnabókina, sum á føroyskum eitur Hin svanga ormveran. Eric Carle hevur ein sermerktan stíl og brúkar í sínum bókum serliga kollasju og hondmálað pappír, sum hann sker og skapar til lýsandi og litríkar myndir. Eitt annað eyðkenni í bókunum er, at tær bæði siga eina søgu og samstundis læra barnið um eitt nú tøl, dagar, skap, tíð og litir.
text: #000001
text: Gronuta mariuhønan er nýggjasta bókin eftir Eric Carle á føroyskum. Hetta er søgan um eina mariuhønu, sum altíð er óblíð, hóast onnur eru blíð við hana. Henni dámar ikki at geva nøkrum nakað, og hon heldur, at hon er betri og størri enn hini.
text: #000002
text: Vit fylgja mariuhønuni ein dag frá morgni til myrkurs. Fyri hvørja hending verður sagt, hvat klokkan er, og ein klokka er eisini á øllum síðunum. Ígjøgnum dagin møtir hon kyktum og djórum, sum gerast størri og størri, og hvørja ferð spyr hon, um tey vilja berjast. Men í síðstu løtu angrar mariuhønan tað og heldur leiðina víðari.
text: #000003
text: Tá dagurin er liðugur, er gronuta mariuhønan illa fyri, og hon endar á sama stað, sum hon byrjaði. Har møtir hon einari blíðari mariuhønu, og hon verður glað, tá hon bjóðar henni at eta blaðlýs frá sær. Í søguni um gronutu mariuhønuna lærir barnið um tíð, støddir, skap og siðir.
text: #000004
text: Í hesi bókini kann barnið fylgja ormveruni frá tí, at hon er eitt lítið egg, til hon ein dagin flýgur av stað sum ein vakur firvaldur. Hvønn dag etur ormveran nógv. Mánadag etur hon seg gjøgnum eitt súrepli, týsdag tvær perur, mikudag tríggjar blommur, og soleiðis heldur hon á alla vikuna. Sunnudag er hon ikki svong longur, og nú fer hon at broytast.
text: #000005
text: Rithøvundur og myndprýðari: Eric Carle
text: #000006
text: Slag av bók: pappbók við sniðskornum síðum
text: #000007
text: Føroyar lesa skal vera við til at skapa lesigleði, seta føroyska málið í miðdeplin og skapa karmar fyri eini góðari lesimentan.
text: #000008
text: Um Føroyar lesaUpprunin til Føroyar lesaEndamáliðSamstarviðLesivanakanninginTemaSummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanumFilmar um lesingSkúlabókavørðurinLærarinNámslektarinNámsfrøðingurinLandsstýrismaðurinMaria og RonjaLesandi skiparinSambandBókaslúkurinMore
text: #000009
text: SummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanum
text: #000010